ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
13 ก.ค. 2558

สรุปภาวะตลาดภาคเช้า
SET แกว่งแคบ – SET เริ่มสัปดาห์ด้วยการแกว่งแคบ หลังยังไม่มีปัจจัยกำหนดทิศทางตลาด เนื่องจากประเด็นกรีซ ยังไม่ได้ข้อสรุปในช่วงวันอาทิตย์ที่ผ่านมา ต้องติดตามตอนต่อไปในวันพุธที่ 15 ก.ค. นี้ หลังกลุ่มเจ้าหนี้ให้กรีซเสนอแผนปฏิรูปด้านสวัสดิการ และภาษี ทั้งนี้ SET ปิดตลาดภาคเช้าที่ระดับ 1486.41 จุด +1.51 จุด ด้วยมูลค่าซื้อขาย 1.3 หมื่นลบ. กลุ่มหลักแบงก์หนุนตลาดปิดบวก +0.9% ขณะที่ ICT และพลังงานถ่วงตลาด ปิดลบกลุ่มละ -0.4% ด้านตลาดภูมิภาคอยู่ในแดนบวก
กลยุทธ์ที่แนะนำ ช่วงบ่าย: คาดแกว่งบริเวณ 1485 +/-5 จุด ไปก่อน ส่วนภาพรวมทั้งสัปดาห์นี้ เรามองรอขึ้นทดสอบระดับ 1500 จุด ตามการฟื้นตัวของกลุ่มหลัก (พลังงาน แบงก์ และ ICT) และติดตามการประชุม BoJ (14-15 ก.ค.) และ ECB (16 ก.ค.) หากมีการอัดฉีดเม็ดเงินเพิ่มขึ้นในระยะสั้น จะเป็นปัจจัยหนุน SET ได้ดียิ่งขึ้น ดังนั้น กลยุทธ์ การอ่อนตัว ยังมองเป็นโอกาสซื้อสะสม ส่วนการเก็งกำไรยังทำได้ ทั้งนี้ หุ้นแนะนำตามสัญญาณทางเทคนิค ได้แก่ MIDA (รับ 1.13 ต้าน 1.23 Cut 1.10) และ SIRI (รับ 1.73 ต้าน 1.82 Cut 1.68)